arnastofnun/IGC-2024 huggingface dataset:
Þingræður haldnar á Alþingi Íslendinga



Herra forseti. Ég mæli hér fyrir frv. á þskj. 670 um breytingar á mörkum Garðabæjar og Kópavogs. Meðflm. mínir að þessu frv. eru hv. þm. Gunnar G. Schram, Kjartan Jóhannsson, Geir Gunnarsson, Guðmundur Einarsson og Kristín Halldórsdóttir. Þetta frv. er flutt að beiðni bæjarstjórnanna í Kópavogi og Garðabæ til þess að samningur, sem gerður var milli bæjarstjórnanna þann 18. maí 1983, öðlist gildi. Hér er ekki um stórt né flókið mál að ræða og frv. er aðeins þrjár greinar. 1. gr. kveður á um breytingu þá á mörkum kaupstaðanna sem samið hefur verið um milli bæjarstjórnanna. Það er að vísu lítt skiljanleg talnaruna við fyrstu sýn, en það er nú orðin venja í hliðstæðum lögum sem Alþingi hefur sett á undanförnum árum að kveðið sé á um markapunkta með hnitum í hnitakerfinu. Með þskj. er hins vegar prentað kort sem sýnir legu markalínunnar í landinu. Með 2. gr. frv. er veitt heimild til að víkja frá þeim mörkum að hluta til sem um ræðir í 1. gr. og þá með reglugerðarákvæði sem félmrh. setur samkvæmt sameiginlegri tillögu bæjarstjórna Kópavogs og Garðabæjar. Þetta gæti orðið nauðsynlegt ef nánari hönnun vegakerfis á svæðinu gæfi tilefni til breytinga á mörkum. Frv. þetta hefur verið samið í samráði við þá ráðh. sem mál þetta snertir sérstaklega, þ. e. hæstv. landbrh. fyrir hönd jarðadeildar landbrn. og hæstv. heilbrrh. fyrir hönd ríkisspítala vegna Vífilsstaða. Herra forseti. Ég orðlengi þetta ekki frekar, en læt í ljós þá von að þótt frv. þetta sé nokkuð seint á ferð megi það hljóta afgreiðslu á þessu þingi. Ég legg svo til að frv. verði að lokinni þessari umr. vísað til hv. allshn.



Herra forseti. Ég mæli hér fyrir áliti menntmn. um frv. til laga um vélstjórnarnám. Álitið er á þskj. 667. Þetta frv. er komið frá hv. Ed. þar sem það hefur verið samþykkt óbreytt og menntmn. mælir einróma með því að frv. verði samþykkt eins og það er komið frá hv. Ed.
Þingræður haldnar á Alþingi Íslendinga

Frsm. (Þorv. Garðar Kristjánsson) Hæstv. forseti. Hv. iðnn. hefur tekið frv. þetta til meðferðar. Nefndin leitaði álits allmargra aðila, skrifaði samtals tíu aðilum, en hefur ekki fengið svar nema frá þremur og þar koma fram vissir fyrirvarar eða athugasemdir við frv. Ég sé ekki ástæðu til þess að fara að rekja það sérstaklega. En það leikur hins vegar ekki neinn vafi á því að hér er um merkilegt mál að ræða þar sem er frv. það sem við fjöllum nú um, um stofnun iðnþróunarsjóða landshluta. Eins og segir í grg. með frv. skiptir fátt meira máli í atvinnumálum Íslendinga á næstu árum og áratugum en að stuðla að hagstæðri iðnþróun um allt land. Ég hygg að það geti naumast verið ágreiningur um þessa skoðun. Hins vegar þótti n. einsætt að það þyrfti að afhuga þetta mál betur en gert hefur verið svo að ekki yrði rasað um ráð fram. Það sem nefndin hafði sérstaklega í huga voru ákvæði frv. um fjáröflun til árlegu framlagi frá sveitarfélögum og auk þess sérstöku iðnþróunargjaldi sem lagt verði á raforkuver í landinu. Í þeim umsögnum, sem n. fékk um málið, komu aðallega fram athugasemdir um þessi efni, fjáröflun til sjóðsins. Nefndinni sjálfri fannst einnig að það mál væri svo viðurhlutamikið að það þyrfti að athuga betur með hverjum hætti slíkir iðnþróunarsjóðir landshlutanna væru fjármagnaðir. Með tilliti til þessa lagði nefndin til að málinu yrði vísað til ríkisstj.



Virðulegi forseti. Hv. frsm. iðnn. hefur nú gert grein fyrir ástæðum þess að lagt er til að þessu ágæta og þarfa máli verði vísað til ríkisstj. Ég verð að segja að ég er ekki alls kostar sátt við þessa málsmeðferð því að þetta er hið þarfasta mál. Heldur hefði ég kosið að það færi hér til atkvgr. og þá ef til vill með brtt. sem iðnn. hefði kosið að gera við málið því að eins og hv. frsm. iðnn. benti á er ýmislegt sem þarf að athuga þar nánar. Ég hefði gjarnan viljað sjá þá vinnu lagða fram af nefndinni og skilað hingað inn í þingið. Ég mun því ekki greiða atkvæði með þeirri málsmeðferð að vísa málinu til ríkisstj.

Frsm. (Þorv. Garðar Kristjánsson) Hæstv. forseti. Ég þarf raunar ekki að taka það fram að ég er sammála hv. 11. þm. Reykv. um það að hér er um merkilegt mál að ræða, eins og ég sagði hér í framsögu fyrir nál. Hv. 11. þm. Reykv. taldi æskilegra að málið kæmi til atkvæða, eins og hún orðaði það, og e. t. v. með brtt. frá hv. iðnn. Hvað er æskilegt í þessu efni eða óæskilegt? Það fer eftir eðli málsins. Hv. iðnn. þótti málið vera það viðamikið að hún treysti sér ekki að koma með brtt. við frv. vegna þess að hún taldi að hún hefði ekki tök á því að rannsaka málið svo ítarlega sem þyrfti til þess t. d. að bera fram brtt. um fjáröflun til sjóðsins. Af þessum ástæðum þótti nefndinni rétt að láta þá athugun, sem fram þarf að fara í þessu veigamikla máli, vera sem vendilegasta, framkvæmda vel og samviskusamlega. Og taldi því rétt að vísa málinu undir þessum kringumstæðum til hæstv. ríkisstj. Hv. iðnn. vill vera vönd að virðingu sinni og þess vegna lagði hún til þá málsmeðferð sem hér er greint frá.
Þingræður haldnar á Alþingi Íslendinga

Fyrirspurnin hljóðar svo: 1. Hve margir nemar voru innritaðir til vélstjóranáms á 1., 2., 3. og 4. stigi á árunum 1976–1985 og hve margir luku námi á hverju stigi á þeim tíma? 2. Hve margir nemar fóru á sama tímabili í vélgæslunám og luku því? Svör óskast sundurliðuð eftir skólum. Svar: Á eftirfarandi töflu er sýndur fjöldi innritaðra nema til vélstjóranáms á 1., 2., 3. og 4. stigi á árunum 1975–1984 og fjöldi þeirra sem luku prófi á hverju stigi á þeim tíma, sundurliðaður eftir skólum. Vélgæslunám komst ekki til framkvæmdar. Vélavarðanám hefst haustið 1985. 1. stig 2. stig 3. stig 4. stig Ár Vélskólar Innrit- Útskrif- Innrit- Útskrif Innrit- Útskrif- Innrit- Útskrif- aðir aðir aðir aðir aðir aðir aðir aðir 1975/76 Vélskóli Íslands Reykjavík 120 93 84 74 84 79 52 52 Vélskóli Íslands Akureyri 13 10 11 11 Vélskóli Íslands Ísafirði 18 12 7 4 Vélskóli Íslands Vestmannaeyjum 12 6 0 0 1976/77 Vélskóli Íslands Reykjavík 92 72 132 105 81 72 66 63 Vélskóli Íslands Akureyri 11 9 10 9 Vélskóli Íslands Ísafirði 14 8 10 10 Vélskóli Íslands Vestmannaeyjum 7 7 0 0 1977/78 Vélskóli Íslands 96 63 105 90 95 90 65 62 Vélskóli Íslands Akureyri 20 17 13 11 Vélskóli Íslands Ísafirði 21 15 9 8 10 6 Vélskóli Íslands Vestmannaeyjum 8 7 8 8 1978/79 Vélskóli Íslands Reykjavík 84 72 91 78 89 83 86 78 Vélskóli Íslands Akureyri 18 14 13 12 Vélskóli Íslands Ísafirði 13 12 10 8 7 7 Vélskóli Íslands Vestmannaeyjum 5 3 5 5 1. stig 2. stig 3 stig 4. stig Ár Vélskólar Innrit- Útskrif- Innrif- Útskrif- Innrit- Útskrif- Innrit- Útskrif- aðir aðir aðir aðir aðir aðir aðir aðir 1979/80 Vélskóli Íslands Reykjavík 76 54 111 92 77 64 87 68 Vélskóli Íslands Akureyri 12 9 14 12 Vélskóli Íslands Ísafirði 11 8 6 4 9 8 Vélskóli Íslands Vestmannaeyjum 8 5 0 0 1980/81 Vélskóli Íslands Reykjavík 81 63 95 85 82 77 78 77 Vélskóli Íslands Akureyri 19 16 7 6 Vélskóli Íslands Ísafirði 9 4 10 6 Vélskóli Íslands Vestmannaeyjum 12 9 7 7 1981/82 Vélskóli Íslands Reykjavík 62 17* 89 84 80 77 78 77 Vélskóli Íslands Akureyri 10 6 19 17 Vélskóli Íslands Ísafirði 2 2 0 0 Vélskóli Íslands Vestmannaeyjum 5 3 9 9 1982/83 Vélskóli Íslands Reykjavík 84 70 75 15* 100 92 69 61 Vélskóli Íslands Akureyri 12 9 3 3 Vélskóli Íslands Ísafirði 11 5 0 0 Vélskóli Íslands Vestmannaeyjum 0 0 6 5 1983/84 Vélskóli Íslands Reykjavík 74 67 63 62 25 12 97 92 Vélskóli Íslands Akureyri 10 6 8 2 Vélskóli Íslands Ísafirði 16 7 0 0 Vélskóli Íslands Vestmannaeyjum 0 0 0 0 * Áfangakerfisbreyting.
Þingræður haldnar á Alþingi Íslendinga



Herra forseti. Ég mæli hér fyrir nál. á þskj. 815 um till. til þál. um skipulag almenningssamgangna á höfuðborgarsvæðinu. Nefndin hefur fjallað um þetta mál og kynnt sér umsagnir um það. Einnig hafa nm. að sjálfsögðu vegna staðsetningar Alþingis haft nokkra yfirsýn yfir það hvað hér er verið að tala um. Álit allshn. var á þann veg að nefndin leggur til að þáltill. verði samþykkt. Pétur Sigurðsson var fjarstaddur afgreiðslu málsins.
Þingræður haldnar á Alþingi Íslendinga



Virðulegi forseti. Í fundarhléi komu nokkrir fulltrúar úr allshn. saman hér til skyndifundar. Varð niðurstaða þeirra sú að leggja til að sú breyting yrði gerð á 31. gr. frv., í samræmi við það sem ég gerði grein fyrir hér áðan, að greinin verði með nákvæmlega sama hætti og hliðstæð grein var í upphaflega frv. Greinin hljóðar þá svo, með leyfi forseta: „Lög þessi öðlast gildi 1. jan. 1986 og falla úr gildi hinn 31. des. 1988. Dómsmrh. skal endurskoða lögin og leggja fram nýtt frv. á Alþingi í þingbyrjun haustið 1987.“ Þetta eru nákvæmlega hliðstæðar tölur að breyttu breytanda við það sem var í upphaflega frv. og það er tillaga allshn. að frv. verði samþykkt með þessum hætti.
Þingræður haldnar á Alþingi Íslendinga



Herra forseti. Félmn. hefur tekið til umræðu frv. til l. um varnir gegn snjóflóðum og skriðuföllum og rætt málið á einum fundi sínum og enn fremur þá breytingu á 4. gr. frv. sem gerð var í Ed. Nefndin er sammála um afgreiðslu málsins og leggur til að frv. verði samþykkt eins og það kom frá Ed. Undir þetta rita allir félmn.- menn, en fundinn sat hv. þm. Svavar Gestsson í stað hv. þm. Guðmundar J. Guðmundssonar.



Herra forseti. Allshn. hefur rætt þetta frv. og leggur til að það verði samþykkt óbreytt. Fjarstaddir afgreiðslu málsins á lokastigi voru hv. þm. Ólafur Þ. Þórðarson og Pálmi Jónsson eins og nánar greinir á þskj. 953.



Herra forseti. Allshn. hefur rætt þetta frv. og leggur til að það verði samþykkt óbreytt. Fjarverandi afgreiðslu málsins á lokastigi voru tveir nm. eins og nánar segir á þskj. 952.
Þingræður haldnar á Alþingi Íslendinga



Herra forseti. Fjh.- og viðskn. hefur athugað þetta frv. mjög ítarlega og er sammála um að mæla með samþykkt þess. Einn nm., hv. 3. þm. Reykv., skrifar þó undir nál. með fyrirvara.



Herra forseti. Ég skrifa undir þetta nál. með fyrirvara. Í fyrsta lagi er ég ósammála grg. frv. og þeim forsendum sem fram komu í ræðu hæstv. forsrh. er hann mælti fyrir þessu frv. Í öðru lagi vil ég benda á í sambandi við þetta frv. að þegar það er hér lagt fram er valið á milli þess að í gildi sé áfram vísitölubann eða engin lagaákvæði. Valið hefur aldrei staðið á milli þess að í gildi sé það fyrirkomulag sem hér er gerð till. um eða vísitöluákvæði Ólafslaga. Í þriðja lagi vil ég leggja á það áherslu af minni hálfu að ég stend að samþykkt þessa frv. í trausti þess að verkalýðshreyfingin í landinu nái rétti sínum til kaupmáttartryggingar í komandi kjarasamningum.



Herra forseti. Ég tel að með samþykkt þessa frv. muni drykkjuskapur aukast, einkum á vinnustöðum. Ég býst við að samþykki frv. stuðli að aukinni áfengisneyslu unglinga. Ég óttast að samþykki frv. verði mörgum einstaklingum og fjölskyldum til ógæfu. Og þess vegna segi ég nei.
Þingræður haldnar á Alþingi Íslendinga



Svohljóðandi bréf hefur borist: „Reykjavík, 28. maí 1985. Sigríður Dúna Kristmundsdóttir, 11. þm. Reykv., hefur ritað mér á þessa leið: „Þar sem ég er á förum til útlanda í opinberum erindum og get því ekki sótt þingfundi á næstunni leyfi ég mér með skírskotun til 130. gr. laga um kosningar til Alþingis að óska þess að 1. varamaður Samtaka um kvennalista, Kristín Ástgeirsdóttir sagnfræðingur, taki sæti á Alþingi í fjarveru minni.“ Þetta er yður hér með tilkynnt, herra forseti. Salome Þorkelsdóttir, forseti Ed.“ Kristín Ástgeirsdóttir hefur átt sæti áður á þessu þingi og býð ég hana velkomna til starfa á ný. Þá liggur fyrir annað bréf svohljóðandi: „Reykjavík, 38. maí 1985. Halldór Ásgrímsson, 1. þm. Austurl., hefur ritað mér á þessa leið: „Þar sem ég er á förum til útlanda í opinberum erindum og get því ekki sótt þingfundi á næstunni leyfi ég mér með skírskotun til 130. gr. laga um kosningar til Alþingis að óska þess að 1. varamaður Framsfl. í Austurlandskjördæmi, Guðrún Tryggvadóttir meinatæknir, taki sæti á Alþingi í fjarveru minni.“ Þetta er yður hér með tilkynnt, herra forseti, með ósk um að fram fari í Sþ. rannsókn á kjörbréfi varamanns. Ingvar Gíslason, forseti Nd.“ Hér fylgir með kjörbréf Guðrúnar Tryggvadóttur. Þar sem Guðrún Tryggvadóttir hefur ekki tekið sæti á Alþingi áður á þessu kjörtímabili þarf að rannsaka kjörbréf hennar. Vil ég biðja hv. kjörbréfanefnd að annast það verk að venju og skv. þinglegri skyldu. Á meðan verður fundinum frestað í fimm mínútur. Fundinum er frestað. - Fundarhlé.



Fundi er fram haldið í Sþ. Frsm. kjörbréfanefndar, hv. 5. landsk. þm., tekur til máls.



Herra forseti. Kjörbréfanefnd hefur komið saman til fundar og rannsakað kjörbréf Guðrúnar Tryggvadóttur sem er nú 1. varamaður þm. Framsfl. í Austurlandskjördæmi. Kjörbréfanefnd leggur einróma til að kjörbréfið verði samþykki.



Guðrún Tryggvadóttir hefur unnið drengskaparheit að stjórnarskránni og býð ég hana velkomna til starfa á Alþingi.



Á dagskrá eru ellefu fsp. En svo er ástatt að ekki er þess kostur að taka fyrir neina þessa fsp. því að annaðhvort eru fyrirspyrjendur fjarstaddir eða ráðherrar sem svara eiga. Sumir sem fjarstaddir eru hafa lögmæt forföll og hafa tilkynnt það, aðrir hafa ekki tilkynnt það. Er þá ekki um annað að gera en að taka öll þessi mál út af dagskrá. Fleira liggur ekki fyrir fundinum, dagskrá er tæmd. Næsti fundur verður settur þegar að loknum þessum fundi, en svo er fyrir að þakka að við höfum nægilegum verkefnum að sinna hér á eftir.
Þingræður haldnar á Alþingi Íslendinga



Herra forseti. Við umr. hér í gær drap ég aðeins á þetta mál sem er um hreingerningu á lögum nr. 13/1979, svokölluðum Ólafslögum. Það hefur nú þegar verið ákveðið að mæla með því hér og samþykkt hér í deildinni að afnema VIII. kafla laganna, það var gert með sérstöku frv., og síðan í gær var gengið út frá því við afgreiðslu frv. um fjárlagagerð o. fl. að III. og IV. kafli laganna yrðu numdir úr gildi. Ég hafði flutt snemma á þinginu till. um að lögin í heild yrðu afnumin, en þau einstöku ákvæði sem þar er að finna og kynnu að þurfa að vera áfram í lögum yrðu felld inn í lög á réttum stöðum. Þetta hefur síðan verið í athugun í nefndinni. Öll þessi þrjú mál um þessi gömlu lög hafa verið þar rædd og niðurstaðan hefur orðið sú að nefndin sameinast um að vísa máli þessu til ríkisstj. Hæstv. forsrh. hefur tjáð mér að þegar sé ákveðið að undirbúa slíka hreinsun á þessari lagasmíð og hugmyndin sé að leggja það mál fyrir Alþingi á komandi hausti. Hann hafði að vísu talað um það að hugsanlega yrði hann við þessa umr. og mundi þá gefa þessa yfirlýsingu, en ég tel það út af fyrir sig ekki skipta meginmáli úr því að hæstv. ráðh. er ekki hér. Hann hefur sagt þetta við mig og ég efast ekki um að svo sé. Og í trausti þess er nefndin sammála um að leggja til að málinu verði vísað til ríkisstj.

Heilbr.- og trmrh. (Matthías Bjarnason): Virðulegi forseti. Frv. það sem hér er lagt fram er um breytingu á lögum um skráningu skipa. Á undanförnum árum hefur mjög færst í vöxt að skipastóll íslensku skipafélaganna hafi verið endurnýjaðar með leigu á skipum, svokallaðri þurrleigu og kaupleigu. Með svokölluðum þurrleigusamningi er átt við leigu á skipi þar sem leigutaki leigir skip til ákveðins tíma, mannar skipið, greiðir síðan allan rekstrarkostnað og ber ábyrgð á skipinu að öðru leyti, bæði hvað snertir tryggingar, viðhald og annan rekstur. Þessi skip hafa verið leigð með kauprétti en fjárhagsleg skuldbinding leigutaka takmarkast við leiguna á leigutímabilinu. Skv. lögum um skráningu skipa er óheimilt að skrá skip hér á landi nema það sé í eigu innlends aðila þar sem a. m. k. 3/5 hlutafjár eru í eign íslenskra aðila. Skip sem er í eigu erlendra aðila en í leigu hjá íslenskum útgerðarfélögum skv. samningi eru því skráð erlendis. Við framlagningu þessa frv. er höfð hliðsjón af ákvæðum laga um loftferðir og skráningu loftfara. Skv. þeim lögum er unnt að skrá hér á landi flugvélar. sem ekki eru í eigu íslenskra aðila, með sérstöku leyfi samgrh. Skiparekstur er á sama hátt og flugrekstur fjármagnsfrekur og nauðsynlegt að skapa skipafélögunum meiri möguleika varðandi fjármögnun og leigu skipa. Því taldi rn. rétt að leggja þetta frv. fram. Í því felst einnig aukinn réttur fyrir íslenska farmenn. Hins vegar legg cg ekkert kapp á það að þetta frv. nái fram að ganga á þessu þingi nema hv. þd. vilji það, því það er svo seint fram komið. En þó svo fari að það verði ekki afgreitt þá hefur það verið lagt fram til þess að sýna það hér og jafnframt hvað að baki því liggur að þetta frv. er flutt. Herra forseti. Ég legg til að að lokinni þessari umr. verði frv. vísað til 2. umr. og hv. samgn.
Þingræður haldnar á Alþingi Íslendinga



Herra forseti. Ég mæli fyrir nál. á þskj. 1235 frá fjh.- og viðskn. Nefndin hefur fjallað um frv. og leggur til að það verði samþykkt með breytingu sem till. er flutt um á sérstöku þskj. Undir þetta nál. skrifa allir nm. nema Halldór Blöndal sem var fjarstaddur. Brtt. sem við flytjum varðar 7. gr. frv., en eins og hún er á þskj. 1182 er í henni þversögn. Við lagfærum sem sagt greinina þannig að hún stenst eins og til var ætlast við samningu frv.



Herra forseti. Ég mæli hér fyrir nál. fjh.- og viðskn. á þskj. 1237. Þar segir að nefndin hafi fjallað um frv. og leggi til að það verði samþykkt með breytingu sem flutt er á sérstöku þskj. og hljóðar þannig með leyfi forseta: „Við ákvæði til bráðabirgða bætist ný mgr. er verði 2. mgr. og orðist svo: Meðan ákvæði laga um eignarskattsauka eru í gildi skal með hann fara á sama hátt og eignarskatt varðandi ráðstöfun ónýtts skattafsláttar, sbr. 1. og 3. málslið 2. efnismgr. 3. gr. þessara laga (68. gr. laga nr. 75/1981).“ Hér er um það að ræða að ákvæði skattalaga um eignarskatt nái jafnframt til eignarskattsaukans en það hefur þá þýðingu að hægt er að nýta skattafsláttinn með sama hætti og gerist um eignarskattsálagningu.
Þingræður haldnar á Alþingi Íslendinga



Herra forseti. Ég mæli fyrir áliti meiri hl. fjh.- og viðskn. á þskj. 1056. Nefndin hefur athugað málið vandlega og mælir meiri hl. hennar með samþykkt þess með breytingum sem fluttar eru á sérstöku þskj. Undir þetta rita Páll Pétursson, Friðrik Sophusson, Þorsteinn Pálsson og Halldór Blöndal. Þessar brtt. eru ekki mjög stórvægilegar. Í fyrsta lagi orðast 2. gr. svo sem þar segir, að Framkvæmdasjóður annist lántökur innan ramma lánsfjárlaga og annarra laga, eftir því sem við á, milligöngu um lántöku fyrir fjárfestingarlánasjóði og aðra sambærilega aðila sem þess óska. Við leggjum enn fremur til að forsrh. skipi sjóðnum stjórn þriggja manna til fjögurra ára í senn. Við tökum þarna til tímamörk. Síðan tökum við ákvæði út úr frv. sem varðaði húseignina að Rauðarárstíg 25. Stjórn Framkvæmdastofnunar hefur það á valdi sínu að láta þessa eignayfirfærslu fara fram án beinna fyrirmæla í lagagrein: Það er vilji meiri hl. nefndarinnar að sú yfirfærsla fari fram og í fullvissu þess að það verði gert leggjum við þetta til. Herra forseti. Ég vek athygli á því að við höfum flutt brtt. á þskj. 1295 sem varðar gildistökuákvæði þessa frv., þ. e. að lögin öðlist ekki gildi fyrir en 1. okt. 1985. Þessi till. er skrifleg og of seint fram borin og þarfnast afbrigða.
Þingræður haldnar á Alþingi Íslendinga



Herra forseti. Mér finnst mjög óeðlilegt að hlutafélag verði látið útdeila opinberu fé og segi því nei.
Þingræður haldnar á Alþingi Íslendinga



Herra forseti. Ég mæli hér fyrir nál. fjh.- og viðskn. um frv. til l. um sjálfskuldarábyrgð ríkissjóðs á láni vegna byggingar stálvölsunarverksmiðju. Nál. er á þskj. 1401. Þetta mál hefur legið fyrir nefndinni og hún hefur samþykkt að mæla með að frv. verði samþykkt hér í Nd. eins og það kom frá Ed. Undir nál. rita Páll Pétursson með fyrirvara, Guðmundur Einarsson með fyrirvara, Þorsteinn Pálsson, Halldór Blöndal, Kjartan Jóhannsson og Svavar Gestsson.



Herra forseti. Ég skrifaði undir þetta nál. með fyrirvara og hann er af tvennum toga. Í fyrsta lagi gafst afar stuttur tími til að fjalla um þetta mál, svo að ekki sé meira sagt, í Nd. Ég vildi gera það að umtalsefni, eins og við höfum reyndar gert fyrr í dag og undanfarna daga, að ég tel það til vansa hvernig mál eru rekin hér í gegn þessar stundirnar. Hins vegar hefur þetta mál fengið mikla skoðun í nefnd í Ed. og þar hefur verið gengið hart eftir upplýsingum sem hafa skilað sér. Í öðru lagi er fyrirvari minn þess efnis að ég hef gert hér í þinginu að umtalsefni að undanförnu veð og tryggingar fyrir lánum og ábyrgðum af hálfu hins opinbera. Í framhaldi af þeim umr. og með vísan til þeirra legg ég mikla áherslu á að nægilegar tryggingar verði settar í þessu tilfelli og ég mun freista þess að fylgjast með því og fá upplýsingar þar um hjá ráðh.



Herra forseti. Það vekur athygli mína að það eru settir hér fundir og fundum er slitið, en á dagskrá er 1. mál okkar, getraunir Öryrkjabandalags Íslands, og bíður atkvgr. Ég vil spyrja hvað oss er að vanbúnaði, herra forseti, að greiða atkv. um þetta mál og koma því til 3. umr.



Forseti er afar þakklátur hv. þm. fyrir að minna á þetta frv., enda skal það nú verða tekið fyrir.



Herra forseti. Það var gert hlé á ræðu hv. 2. þm. Norðurl. e. til að hann gæti aflað sér gagna og lesið sér til. Það er von mín af því að það mál er bæði stutt aflestrar og skjótt til aðfanga hvað gagnasöfnun snertir að það fáist upplýst af hæstv. forseta hvenær hann hyggur að hv. 2. þm. Norðurl. e. hafi lokið lestri og geti tekið afstöðu því fleiri geta talað hér um þingsköp en hv. 2. þm. Norðurl. e.



Það er hugmynd forseta að halda áfram umr. hér í kvöld um þetta dagskrármál, grunnskóla, en nú verða tekin út af dagskrá öll þau mál sem á dagskrá eru og ekki hafa komið fyrir og meiningin að setja nýjan fund að afloknum þessum fundi.
Þingræður haldnar á Alþingi Íslendinga



Virðulegi forseti. Ég mæli hér fyrir frv. til l. um breyt. á lögum um þingsköp Alþingis. Þingflokkar hér á Alþingi hafa komið sér saman um að fjvn. skuli á þessu þingi skipuð tíu mönnum, en í 15. gr. þingskapalaga segir að fjvn. skuli skipuð níu mönnum. Hér er um samkomulagsmál að ræða milli þingflokkanna og vil ég leggja til að málinu verði vísað til 2. umr., en sé ekki ástæðu til að vísa því til nefndar. Ég lagði einnig til að svo yrði í Nd., en óskað var eftir því í deildinni að vísa málinu til nefndar. Ég vil á það minna að í 20. gr. þingskapalaga er tekið fram að að lokinni umræðu skuli leita atkvæða um hvort mál eigi að ganga til 2. umr. og nefndar og er það engin skylda. Ég tel því ástæðulaust í máli sem þessu, þar sem það hefur verið rætt innan þingflokkanna og fullt samkomulag er um það, að vísa því til nefndar og vil ég því leggja hér til að sá háttur verði ekki hafður á.
Þingræður haldnar á Alþingi Íslendinga



Virðulegi forseti. Svo sem fram kemur í nál. samgn. Ed. Alþingis hefur nefndin orðið sammála um afgreiðslu þessa máls og mælir með því að frv. verði samþykkt óbreytt eins og það kom til deildarinnar frá Nd. Eins og fram kemur líka í nál. voru tveir nm. fjarstaddir, þau Kolbrún Jónsdóttir og Skúli Alexandersson, og hygg ég að ekki þurfi að minna á hvernig sú fjarvera er tilkomin. Mér finnst hins vegar rétt að geta þess að í kvöld hafði ég samband við þm. stjórnarandstöðunnar í nefndinni um það með hvaða hætti væri hægt að greiða fyrir nefndarstörfum þannig að hægt væri að mæta óskum nefndarmanna. Ég fékk um það ábendingar frá þessum fjarstöddu þm. og ég gerði ráðstafanir til þess að þær upplýsingar sem þeir nefndarmenn óskuðu eftir yrðu til staðar á nefndarfundi. Mér þykir vert að þetta komi fram ef það skyldi koma upp síðar að menn teldu sig ekki hafa verið boðaða til fundar í samgn. Hann var hins vegar ekki tímasettur af augljósum ástæðum, en þess getið að hann yrði haldinn að 1. umr. lokinni. Ég vitna svo til framsöguræðu samgrh. þar sem hann skýrði þetta mál nákvæmlega fyrir deildinni og sé ekki ástæðu til að fara að endurtaka efnislega þau rök sem hann flutti fyrir málinu. Ég legg því málið fyrir til umræðu og mælist til þess að það verði hér samþykkt og afgreitt.



Virðulegi forseti. Nú þegar þetta frv. er að verða að lögum læt ég enn á ný í ljós ósk mína um að kjaradómur komist að sanngjarnri niðurstöðu og réttlátri og vil minnast á að það voru ný tíðindi fyrir mig að heyra áðan að í einkasamtölum við hv. 3. þm. Suðurl. hafi flugfreyjur lýst því yfir að þær hafi óskað eftir þessum lögum eða kjaradómi. Ef það er rétt liggja málin öðruvísi fyrir en áður var. Ég vænti þess að allir aðilar geti unað við sitt ef þetta reynist rétt vera.